الزایمر

الزایمر اک دماغی روگ دا ناں اے۔ اینوں سب توں پہلے اک نفسیات تے دماغی روگ دے ماہر جرمن ایلوس الزایمر نے نے 1906 وچ لبیا سی تے ایس مرض دا ناں ایدے ناں تے رکھیا گیا۔

ایس مرض دی نشاندہی عام طور تے 65 ورے دی عمر دے لوکاں وچ ہندی اے کیونجکہ ایس توں پہلے ایس مرض دی علامت ظاہر نئیں ہندی۔ 2006 دی گنتی وچ 26.6 ملین لوک ایس روگ دا شکار بن چکے سن۔ تے اک اندازے دے مطابق 2050 وچ ہر 85 بندیاں چوں 1 بندہ ایدا مریض ہووے گا۔ 

ایس مرض دی اک علامت یادداشت دا گھٹ ہونا یا اصلوں ای مُک جانا اے۔ ایس مرض دے شکار افراد تازہ واقعات نوں وی یاد نئیں رکھ سکدے تے بڑی چھیتی گلاں پعل جاندے نیں۔ 

مرض ودن دے نال نال مزاج وچ غصہ، چڑچڑا پن تے زبان دی رکاوٹ دی شکایت وی ہندی اے۔

ہلے تکر ایس مرض دا کوئی علاج نئیں لبیا۔ لیکن ایس توں بچاؤ دے کج طریقے دسے گئے نیں تے مریض دے قریبی رشتہ دار اودی مدد کر سکدے نیں۔

Category:روگ